ການໂອ້ລົມ ລະຫວ່າງ ປ. ໂອບາມາ ແລະອາຊ່ຽນ ແນໃສ່ ຄວາມເຄັ່ງຕຶງ ຢູ່ທະເລຈີນໃຕ້
ໃນວັນສຸດທ້າຍ ຂອງການເຈລະຈາ ພວກຜູ້ນຳ ສຫລ ແລະອາຊ່ຽນ​ ໄດ້ໃຫ້ການຢືນຢັນ ຢ່າງແຂງຂັນ ຕໍ່ຄວາມເປັນລະບຽບ ຂອງພູມີພາກ.
ປະທານາທິບໍດີສະຫະລັດ ທ່ານບາຣັກ ໂອບາມາຮຽກຮ້ອງໃຫ້ມີ ການເອົາບາດກ້າວທີ່ເປັນຮູບປະທຳ ເພື່ອຫລຸດຜ່ອນຄວາມເຄັ່ງ ຕຶງກ່ຽວກັບບັນຫາຂັດແຍ້ງໃນເລື້ອງເຂດນ້ຳແດນດິນຢູ່ໃນທະເລ ຈີນໃຕ້ ໃນມື້ສຸດທ້າຍຂອງການເຈລະຈາກັບພວກຜູ້ນຳອາຊ່ຽນທີ່ກອງປະ ຊຸມສຸດຍອດເສດຖະກິດແລະຄວາມໝັ້ນຄົງ ທີ່ລັດຄາລີຟໍເນຍນັ້ນ ທ່ານໂອບາມາ ກ່າວວ່າ ພວກຜູ້ນຳທັງໝົດ ຕ່າງກໍໃຫ້ການຢືນຢັນ ວ່າ ບັນຫາຂັດແຍ້ງຕ່າງໆຄວນໄດ້ຮັບການແກ້ໄຂແບບສັນຕິແລະ ໂດຍຜ່ານວິທີທາງກົດໝາຍ ປະທານາທິບໍດີໂອບາມາ ກ່າວວ່າ ສະຫະລັດແລະອາຊ່ຽນຂໍໃຫ້ການຢືນຢັນອີກຄັ້ງນຶ່ງໃນ ຄວາມໝັ້ນໝາຍຢ່າງແຮງກ້າຂອງພວກເຮົາຕໍ່ຄວາມເປັນລະບຽບຮຽບຮ້ອຍຂອງພູມີພາກ ບ່ອນທີ່ກົດລະບຽບ ແລະຫລັກການຂອງນາໆຊາດ ພ້ອມທັງສິດທິຂອງທຸກໆປະເທດ ທັງ ໃຫຍ່ແລະນ້ອຍ ໄດ້ຮັບການເຄົາລົບ ນອກນັ້ນ ທ່ານຍັງໄດ້ຮຽກຮ້ອງໃຫ້ຍຸຕິການຖົມເກາະຖົມດອນເພີ້ມຕື່ມ ຊຶ່ງໝາຍເຖິງການ ອ້າງເອົາກຳມະສິດທີ່ມີຄວາມໝັ້ນໃຈຫຼາຍຂຶ້ນເອົາດິນແດນ ທີ່ມີການຂັດແຍ້ງຂອງປັກກິ່ງ ດ້ວຍການກໍ່ສ້າງໃໝ່ແລະການຖົມເກາະຖົມດອນຕ່າງໆ ການປະຊຸມກັນທີ່ຊັນນີແລນ ແມ່ນແນໃສ່ເພື່ອເສີມຂະຫຍາຍວິສາຫະກິດແລະນະວັດຕະ ກຳເພື່ອດຶງດູດການຄ້າ ແລະການລົງທຶນ ປະທານາທິບໍດີໂອບາມາກ່າວວ່າ ມີຄວາມສະ ໜັບສະໜຸນຢ່າງແຂງຂັນ ໃນບັນດາປະເທດອາຊ່ຽນ ເພື່ອໃຫ້ປັບປຸງ ການປົກຄອງດ້ວຍ ຕົວບົດກົດໝາຍ ການປົກປ້ອງຊັບສິນ ທາງດ້ານສະຕິປັນຍາ ແລະການລົງທຶນ ໃນດ້ານ ການສຶກສາ ແຕ່ແນວໃດກໍຕາມ ທ່ານຍັງຮຽກຮ້ອງໃຫ້ໄທກັບຄືນໄປສູ່ການປົກຄອງຂອງພົນລະເຮືອນ ແລະກ່າວວ່າ ສະຫະລັດຈະສືບຕໍ່ຢືນຢູ່ຄຽງຂ້າງຂອງປະຊາຊົນໃນທົ່ວຂົງເຂດເອເຊຍຕາ ເວັນອອກສຽງໃຕ້ ທີ່ໄດ້ດຳເນີນງານ ເພື່ອໃຫ້ມີການປະຕິບັດຕາມການປົກຄອງດ້ວຍຕົວ ບົດກົດໝາຍແລະປັບປຸງສິດທິມະນຸດ ທ່ານໂອບາມາກຳລັງຊອກຫາຊ່ອງທາງເພື່ອໃຫ້ມີການພັດທະນາບົດບາດການນຳພາກັບ ອາຊ່ຽນ ທີ່ທຳນຽບຂາວ ມອງເຫັນວ່າ ເປັນກະແຈສຳຄັນ ເພື່ອສ້າງຄວາມກ້ຳເກິ່ງຄືນໃໝ່ ຂອງສະຫະລັດໄປສູ່ເຂດເອເຊຍປາຊີຟິກ ການຫັນປ່ຽນທາງຍຸດທະສາດໄປສຸູ່ຂົງເຂດດັ່ງ ກ່າວແມ່ນມີຄວາມສຳຄັນຕໍ່ຄວາມໝັ້ນຄົງແລະຄວາມອຸດົມຮັ່ງມີຂອງອາເມຣິກາໃນອະນາ ຄົດ ແລະຍັງເປັນການສ້າງຄວາມກ້ຳເກິ່ງຕໍ່ອິດທິພົນຂອງຈີນຢູ່ທີ່ນັ້ນ ສະມາຄົມອາຊ່ຽນ ແມ່ນປະກອບດ້ວຍ ອິນໂດເນເຊຍ ມາເລເຊຍ ຟີລິບປິນ ສິງກະໂປ ໄທ ບຣູນາຍ ຫວຽດນາມ ສປປ ລາວ ມຽນມາ ແລະກຳປູເຈຍ